
Maatietopalvelu
Kyselyvastaus
Asiakirjan tunnus: KT1393
Päivämäärä: 31.7.2026
Julkisuus: Julkinen 

Etelä-Korea / Kansainvälinen suojelu, Church of Almighty God
South Korea / International protection, Church of Almighty God

Kysymykset
Onko kiinalaisella kristityllä (Army of Almighty God) tosiasiallista mahdollisuutta saada kansainvälistä suojelua Etelä-Koreassa?
Millainen todennäköisyys tällaisella profiililla on saada kansainvälistä suojelua Etelä-Koreassa?
Questions
1. Does a Chinese Christian (Army of Almighty God) have a real chance of receiving international protection in South Korea? What is the probability of receiving international protection in South Korea with such a profile?

[bookmark: _Hlk129259295]Onko kiinalaisella kristityllä (Army of Almighty God) tosiasiallista mahdollisuutta saada kansainvälistä suojelua Etelä-Koreassa? Millainen todennäköisyys tällaisella profiililla on saada kansainvälistä suojelua Etelä-Koreassa?
Käytettävissä olevissa lähteissä ei ole tietoa Kaikkivaltiaan Jumalan Armeija -nimisestä uskonnollisesta yhdyskunnasta, mutta Kaikkivaltiaan Jumalan Kirkko (engl. Church of Almighty God) on uusi uskontokunta tai lahko, joka uskoo perustajansa vaimon olevan uudelleen syntynyt Jeesus Kristus. Kiinan viranomaiset ovat kieltäneet sen toiminnan.[footnoteRef:1] Kiinasta paennut uskontokunnan jäsen on luennollaan Roomassa 3.7.2026 kertonut Kiinan viranomaisten jatkuvasta ja ulkomaillekin ulottuvasta järjestelmällisestä vainosta. Hänen mukaansa vuonna 2025 pidätettiin yli 19 000 jäsentä, joista puolta kidutettiin tai ”uudelleenkoulutettiin”, 2291 tuomittiin vankeuteen ja 23 kuoli. Ulkomaille paenneita vakoillaan ja heidän perheenjäseniään painostetaan Kiinassa. Etelä-Korean mediassa kiinalaiset ovat puolestaan väittäneet uskontokunnan piilottelevan ja ”aivopesevän” perheenjäseniä; Italiassa on julkaistu turvapaikanhakijoiden nimiä ja kuvia, jotta nämä eivät luottaisi olevansa turvassa.[footnoteRef:2]   [1:  Maahanmuuttovirasto 22.12.2025 ja 18.5.2016.]  [2:  Li 17.7.2026.] 

Etelä-Koreaa (Korean tasavalta) pidetään yleisesti EU-maihin verrattavana demokratiana, jolla on riippumaton oikeuslaitos, ja joka on liittynyt tärkeimpiin ihmisoikeussopimuksiin. Vuoden 2000 jälkeen turvapaikanhakijoille on myönnetty kansainvälistä suojelua.[footnoteRef:3] Kiinalaisten hakemuksista ja valituksista 60–61 % on hylätty,[footnoteRef:4] vain 0,4 % hyväksytty.[footnoteRef:5] Turvapaikkapäätökset ovat muidenkin kuin kiinalaisten osalta varsin kielteisiä ja ilmeisen ruuhkautuneita.[footnoteRef:6] Esimerkiksi erään amerikkalaistaustaisen kirkon kiinalaiset jäsenet hakivat turvapaikkaa Etelä-Koreasta vuonna 2019. He saivat alustavasti kielteiset päätökset, mutta valitukset olivat yhä käsittelemättä,[footnoteRef:7] kun turvapaikanhakijat siirtyivät elokuussa 2022 Thaimaahan, Keväällä 2023 heitä uhkasi palautus Kiinaan, mutta he saivat lopulta turvapaikan Yhdysvalloista teksasilaispoliitikon avustuksella.[footnoteRef:8]  [3:  Maahanmuuttovirasto 5.2.2018.]  [4:  WorldData 2026.]  [5:  Hwang Chun-mei & Bo Tao 25.1.2022.]  [6:  WorldData 2026.]  [7:  Hwang Chun-mei & Bo Tao 25.1.2022.]  [8:  Moran 8.4.2023.] 

Kaikkivaltiaan Jumalan Kirkon lähes tuhat jäsentä haki Etelä-Koreasta turvapaikkaa viimeistään vuodesta 2016.[footnoteRef:9] Tarkempien tilastojen puutteessa heidän turvapaikkahakemustensa kohtalosta ja olinpaikoistaan kymmenen vuotta myöhemmin on mahdotonta arvioida todennäköisyyksiä turvapaikan tai muunlaisen oleskeluluvan saamiseen Etelä-Koreassa, [9:  Maresca 25.3.2019.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

